विदेश मंत्रालय ने कहा इन आतंकवादियों को अंतर्राष्ट्रीय आतंकवादी का दर्जा दिया जाना पाकिस्तान की ईमानदारी पर खड़े करता है सवाल भारत ने अमरीका की उस घोषणा का स्वागत किया है कि पाकिस्तान स्थित लश्कर-ए-तैयबा के तीन आतंकवादियों को अंतर्राष्ट्रीय आतंकवादी का दर्जा दिया जाएगा। भारत ने कहा कि अमेरिका का यह फैसला भारत के उस दृष्टिकोण का समर्थन करता है कि हमारे पड़ोसी देश से आतंकवादी समूह लगातार अपनी हरकतें जारी रखे हुए है। विदेश मंत्रालय के प्रवक्ता ने कहा कि इन आतंकवादियों को अंतर्राष्ट्रीय आतंकवादी का दर्जा दिया जाना पाकिस्तान की ईमानदारी पर सवाल खडा करता है कि वह ऐसे आतंकवादी तत्वों के खिलाफ कारगर कदम नहीं उठा रहा। अमेरिका द्वारा नामित लश्कर-ए-तैयबा के यह तीनों आतंकवादी 2008 के मुम्बई हमले के लिए जिम्मेदार हैं। इस घोषणा से आतंकवादी समूह का वित्तीय नेटवर्क भी बंद होगा और वह आतंकवादी हमलों के लिए धन भी नहीं जुटा पाएगा